**Formació professional amb la Biblioteca Nacional d’Israel**

*At the Source* és el principal programa de formació i desenvolupament de la Biblioteca Nacional d’Israel pels professionals que treballen amb el patrimoni jueu en tota Europa. Des del seu inici, el programa ha format uns seixanta bibliotecaris, arxivistes i professionals de museus, augmentant el seu coneixement de les col·leccions jueves i desenvolupant les seves habilitats per gestionar-les i preservar-les.

Els cursos estan dissenyats a mida especialment per experts de la Biblioteca Nacional d’Israel i els Arxius Centrals per la Història del Poble Jueu per atendre les necessitats dels participants i les serves institucions. Els cursos ofereixen formació teòrica, experiència pràctica i tutoria individual, a partir de materials que reflecteixen els contexts de les col·leccions de les institucions participants.

A més d’adquirir coneixements professionals fonamentals, els participants d’*At the Source* estableixen connexions estratègiques amb els seus col·legues de la Biblioteca Nacional i entre ells mateixos, relacions que els serviran de suport durant les seves carreres com custodis d’arxius i biblioteques jueves importants i de vegades en perill d’extinció en nombrosos països.

La Biblioteca Nacional d’Israel es proposa dur a terme un curs específic per les necessitats de les institucions d’Espanya / Catalunya que posseeixen materials jueus. Ens centrarem en els arxius històrics que daten de l’època medieval, en particular els fragments, pergamins i manuscrits.

Estem interessats a combinar aquesta formació amb l’establiment d’acords de cooperació per incloure materials hebreus propietat d’institucions espanyoles a la Col·lecció de Manuscrits Hebreus Digitalitzats KTIV. (document separat).

El programa europeu de la Biblioteca Nacional d’Israel (Un pont a Europa) es farà càrrec de les despeses de la formació, però demanarà a les institucions locals que facilitin instal·lacions (espais, logística) per acollir les sessions formatives.

Esperem organitzar una visita d’exploració a Catalunya aquest desembre per poder fer trobades amb institucions i començar a mapejar les necessitats de formació juntament amb els companys rellevants.